rejauldu/bengali-wikipedia huggingface dataset:
লাভ ইন নেপাল (ইংরেজি: Love in Nepal) একটি বলিউড নির্মিত, হিন্দি ভাষার রহস্য ও প্রেমকাহিনী মূলক চলচ্চিত্র। এই চলচ্চিত্রটি ২০০৪ সালে প্রকাশিত হয়। এতে মুখ্য ভূমিকায় অভিনয় করেন ভারতীয় গায়ক সোনু নিগম। লাভ ইন নেপালের পরিচালক ছিলেন রজত মুখার্জী।   কাহিনী  অভিনব ওরফে এব্বি একজন সৃষ্টিশীল কিন্তু বেহিসেবি চরিত্রের মানুষ। সে কোম্পানীর ক্রিয়েটিভ প্রধান হিসেবে কাজ করে। তার বন্ধু কোম্পানীর ম্যানেজার জর্জ তাকে জানায় নামকরা মার্কিন কোম্পানি আটলান্টা তাদের কোম্পানীর সাথে একত্র হতে ইচ্ছুক। সেই বিষয়ের মিটিং এ এব্বি উপস্থিত হতে পারেনা নিজের খামখেয়ালীপনার জন্যে। যদিও জর্জ ও কোম্পানির আরেক কর্মী এব্বির ঘনিষ্ঠ বান্ধবী স্যান্ডি সবসময় তার পাশে থাকে। দুই কোম্পানী একত্রিত হলে নতুন প্রধান হয়ে আসেন শ্রীমতি মিনাক্ষী ওরফে ম্যাক্সি। প্রথমে এব্বির কাজকর্ম ম্যাক্সির অপছন্দ হলেও সে বুঝতে পারে এব্বি প্রতিভাবান এবং নিয়ম শৃংখলা মানেনা। তারা কোম্পানীর বিজ্ঞাপনের চিত্রগ্রহণ কর‍তে নেপালে রওনা দেয়। প্লেনে তানিয়া নামক একটি মেয়ের সাথে এব্বির আলাপ হয়। নেপাল পৌঁছে তাদের গাইডের কাজ করে বান্টি। শুটিং এর সময় ম্যাক্সি ও এব্বির ঘনিষ্ঠতা হলে তারা একে অপরকে ভালবাসতে শুরু করে কিন্তু তানিয়াকে নিয়ে নিজেদের মধ্যে সমস্যা শুরু হয়। এব্বি হতাশ হয়ে অতিরিক্ত মদ্যপান করে এবং সেই অবস্থায় তানিয়া তাকে ঘরে নিয়ে যায়। জ্ঞান ফিরে আসার পর এব্বি দেখে তানিয়াকে কেউ নৃশংস ভাবে হত্যা করে বিছানায় তার পাশে শুইয়ে রেখেছে। এব্বি আতঙ্কিত হয়ে নিজের ঘরে চলে আসে। ইতোমধ্যে বার টেন্ডার ও ড্যান্স গার্লকে জিজ্ঞাসাবাদ করে পুলিশ অফিসার পৃথ্বী সিং সন্দেহ করে এব্বিকে। এসময় স্যান্ডি ও ম্যাক্সি এব্বিকে সাহায্য করে পালাতে। এব্বি বার বার গুজ্জি বলে ব্যক্রির ফোন পেতে থাকে যে হুমকি দেয় প্রচুর টাকার মাল ফেরত দিতে। সে বুঝতে পারেনা এই 'মাল' কি এবং তার সাথে তানিয়া হত্যার যোগাযোগ কীভাবে ঘটল। বান্টি গাইড এব্বিকে সাহায্য করার প্রতিশ্রুতি দেয়। সে জানায় তানিয়াকে সে চিনতো এবং নিয়মিত তানিয়া একটি নাইট ক্লাবে যেত। বান্টি তাকে সেই ক্লাবে নিতে যায় যেখানে তানিয়ার যাতায়াত ছিল। এব্বি ও ম্যাক্সি সেখানে গিয়ে তানিয়ার খোঁজ করতে গেলে তারা টনির খপ্পরে পড়ে। টনি পোখরা'র বিরাট মাদক পাচারকারী। গুজ্জু তারই বন্ধু। টনিকে ফাঁকি দিয়ে পালিয়ে বান্টির সাহায্যে তারা পালাবার চেষ্টা করে ভারতে। বান্টি তাদের রাত্রে একটি নির্জন বাংলোয় রেখে আসে ও বলে পরের দিন নিরাপদে পালাতে সাহায্য করবে। টনির দলবল আচমকা হানা দেয় সেই বাড়িতে। ভুত সেজে দুজনে অপরাধীদের হাত থেকে বাঁচার চেষ্টা করে। এদিকে স্যান্ডি পুলিশকে পুরো ঘটনা খুলে বলে সাহায্য চায় কারণ আসল অপরাধী এব্বি নয়। অন্য কেউ যে সেই মাল অর্থাৎ ড্রাগস সরিয়ে রেখেছে ও তানিয়াকে খুন করেছে।   অভিনয়   সোনু নিগম - অভিনব সিনহা ওরফে এব্বি  ফ্লোরা সাইনি - ম্যাক্সি  জারানা বজ্রাচার্য - তানিয়া  স্বেতা কেশওয়ানী - স্যান্ডি  রাজপাল যাদব - বান্টি গাইড  বিজয় রাজ - টনি  রাজেন্দ্রনাথ জুৎসী - জর্জ   সঙ্গীত   এক আনজান লেডকি সে - সোনু নিগম  বোলো ক্যায়া খ্যায়াল হ্যায় - সোনু নিগম, সুনিধি চৌহান  কাতরা কাতরা - সুনিধি চৌহান  লাভ ইন নেপাল - সোনু নিগম  মুশকিল হ্যায় - সোনু নিগম  সাট্টা মার লে - সোনু নিগম, হেমা সরদেশাই   তথ্যসূত্র   বিষয়শ্রেণী:২০০৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:আনু মালিক সুরারোপিত চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:বিশাল-শেখর সুরারোপিত চলচ্চিত্র বিষয়শ্রেণী:নেপালে ধারণকৃত চলচ্চিত্র বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:নেপালের পটভূমিতে চলচ্চিত্র
কালিয়াকৈর হাই–টেক সিটি রেলওয়ে স্টেশন (আনুষ্ঠানিক নাম: হাই–টেক সিটি রেলওয়ে স্টেশন) বাংলাদেশের একটি বি শ্রেণীর রেলওয়ে স্টেশন যা গাজীপুর জেলার কালিয়াকৈর উপজেলার   কালিয়াকৈর হাইটেক সিটির পশ্চিম পাশে অবস্থিত। স্টেশনটি ২০১৮ সালের ১লা নভেম্বর উদ্বোধন করা হয়। কালিয়াকৈর হাই-টেক সিটির নিয়মিত যাত্রীদের চলাচলের সুবিধার্থে স্টেশনটি নির্মিত হয়েছে। ৩৪ কোটি ৮৪ লাখ ২৮ হাজার ৭৯৪ টাকা ব্যয়ে স্টেশনটি নির্মিত হয়েছে।  অবস্থান এ স্টেশনটি কালিয়াকৈর হাই-টেক পার্ক থেকে পশ্চিম দিকে এবং ঢাকা - টাঙ্গাইল মহাসড়কের পাশে অবস্থিত।  অবকাঠামো এ স্টেশনটির মূল নকশা করা হয়েছে ঢাকা জেলার কমলাপুর রেলওয়ে স্টেশনের আদলে। এতে একটি প্ল্যাটফর্ম ও একটি লুপ লাইন রয়েছে।  পরিষেবা কালিয়াকৈর হাইটেক পার্ক রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সিরাজগঞ্জ এক্সপ্রেস    টাঙ্গাইল কমিউটার কালিয়াকৈর কমিউটার   দুর্ঘটনা    ০৭/১১/২০২০: ভোর ৪টার দিকে কালিয়াকৈর হাই–টেক সিটি রেলওয়ে স্টেশনের নিকটবর্তী সোনাখালী এলাকার একটি রেল ক্রসিং-এ একটি যাত্রীবাহী বাসের সাথে ৭৬৬ ডাউন নীলসাগর এক্সপ্রেসের সংঘর্ষ হয়। এতে বাসের একজন যাত্রীসহ ২ জন মারা যান। আহত তিনজনকে কালিয়াকৈর উপজেলা স্বাস্থ্য কমপ্লেক্সে নেওয়ার পর আরও একজন মারা যান।  তথ্যসূত্র   বহিঃসংযোগ     বিষয়শ্রেণী:গাজীপুর জেলার রেলওয়ে স্টেশন বিষয়শ্রেণী:২০১৮-এ চালু রেলওয়ে স্টেশন বিষয়শ্রেণী:কালিয়াকৈর উপজেলা
কবি বন্দ্যঘটী গাঞির জীবন ও মৃত্যু হল মহাশ্বেতা দেবীর লেখা একটি উপন্যাস। ১৯৬৭ সালের এপ্রিল মাসেকালের প্রতিমা, পৃ. ১৯০ চতুষ্পর্ণা পত্রিকায় এটি প্রথম প্রকাশিত হয়।"মহাশ্বেতা: তথ্যপঞ্জি", মহাশ্বেতা দেবী অমনিবাস, পৃ. ৬১৪ চুয়াড় কল্হন কীভাবে নাম ভাঁড়িয়ে ব্রাহ্মণ বন্দ্যঘটী গাঞি সেজে অভয়ামঙ্গল কাব্য রচনা করেছিল, তা-ই এই উপন্যাসের প্রধান উপজীব্য।কালের প্রতিমা, পৃ. ১৯৩ অধ্যাপক অরুণকুমার মুখোপাধ্যায়ের মতে, "সাম্প্রতিক বাংলা উপন্যাস কতো দায়িত্বশীল ও পরিণত হয়ে উঠেছে, তার অন্যতম নিদর্শন মহাশ্বেতা দেবীর অসাধারণ উপন্যাস ‘কবি বন্দ্যঘটী গাঞির জীবন ও মৃত্যু’ (১৯৬৭)।"কালের প্রতিমা, পৃ. ২৩১   কাহিনি-সংক্ষেপ  কবি বন্দ্যঘটী গাঞির জীবন ও মৃত্যু উপন্যাসের প্রেক্ষাপট খ্রিস্টীয় ষোড়শ শতাব্দীর রাঢ়বাংলা, বিশেষত মেদিনীপুর অঞ্চল। কবিখ্যাতিপ্রত্যাশী অরণ্যচারী চুয়াড় যুবক কল্হন ব্রাহ্মণের ছদ্মবেশে ‘বন্দ্যঘটী গাঞি’ নামে অভয়ামঙ্গল কাব্য রচনায় ইচ্ছুক হয়। চুয়াড়-দলপতি তাকে নিষেধ করে বলেন, "হা দেখ্, তু চুয়াড় হঞে জন্মেছিস, চুয়াড় হঞে জন্ম কাটাবি, ই কথাটা তুর কপালে লিখা আছে। আলা মালা করলে তুর বুড়া আঙ্গুল ছেদে দিব জানলি? চুয়াড়ের পোঞার অত লড়ত চড়ত লাই জানলি?" কল্হন সে নিষেধবাক্য অগ্রাহ্য করে। ভীমাদল রাজ্যের রাজা গর্গবল্লভ ‘কবি বন্দ্যঘটী গাঞি’-বেশী কল্হনকে অভয়ামঙ্গল পাঁচালি রচনার জন্য নিষ্কর জমি ও মানপত্র দিলেন, রাজমন্ত্রী মাধবাচার্য নিজ কন্যা ফুল্লরাকে সঁপে দিলেন কল্হনের হাতে। সেই মুহুর্তে রাজসভায় চুয়াড়বৃন্দের মুখে কল্হনের প্রকৃত পরিচয় ঘোষিত হয়, "বাম্ভোন কেও লও হে, উ ছেলা চুয়াড়, দলছাড়া, সমাজছাড়া, বাম্ভোন হতে পয়াসী, তা এখন আমাদের রাজা মর‍্যাছে। উর তুল্য পুরুষ সমাজে লাই, উটিকে দাও আমরা রাজা করব।" আত্মপক্ষ সমর্থনে কল্হন বলে, "পৈতে পরলে তোমার পৌত্রের দ্বিতীয় জন্ম হয়, সে দ্বিজ হয়। দ্বিজ সেই যার দু’বার জন্ম হয়। পাখপক্ষীকে, নাগ-নাগিনীকে ত তোমরা প্রথমে ডিম হয়ে জন্মায় বোলে দূষ না? মুক্তাকেও শুধাও না আগে কেন জন্মালি? আমি চুয়াড় নয়, আমি কবি বন্দ্যঘটী গাঞি, অভয়াসেবক, এ পরিচয়ে আমার দ্বিতীয় জন্ম, সেটি কি তোমরা কেড়ে নিতে পার?" ক্ষিপ্ত গর্গরাজা মৃত্যুদণ্ড দিলেন কল্হনকে, "তুহ্মার পাপের পারাপার লাই হে! তুমি বাম্ভোন হঞে বঞ্চনা করেছ ই-জন্যে গলে তপ্ত তামার যজ্ঞসূত্র পরতে হবে। তা বাদে দিন দেখে তোহ্মায় দলন-হাতীর পায়ের নিচে ফেলাব।" এ কথা শুনে কল্হনের বুকে কথা বলে ওঠে তার জন্মজন্মান্তরের সংস্কার, "সে ত্যেজে যাবে তার মিত্যু হাতীর পায়ের লিচে। ই শাসনটো পালকাপ্য মুনির। ইয়ার ছাড় ছোড় লাই।" পরে কারাগার থেকে পালায় কল্হন। কিন্তু নিস্তার পায় না রাজার সেনার হাত থেকে।   তথ্যসূত্র    উল্লেখপঞ্জি   মহাশ্বেতা দেবী, সংকলক: অজয় গুপ্ত, মহাশ্বেতা দেবী অমনিবাস, দে’জ পাবলিশিং, কলকাতা, ২০১৪ সংস্করণ  অরুণকুমার মুখোপাধ্যায়, কালের প্রতিমা: বাংলা উপন্যাসের পঁচাত্তর বছর: ১৯২৩-১৯৯৭, দে’জ পাবলিশিং, কলকাতা, ২০১৯ সংস্করণ  বিষয়শ্রেণী:১৯৬৭-এর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:বাংলা ভাষার ভারতীয় উপন্যাস বিষয়শ্রেণী:বাংলা সাহিত্য বিষয়শ্রেণী:ভারতীয় সাহিত্য বিষয়শ্রেণী:মহাশ্বেতা দেবীর উপন্যাস
ঠেঙ্গাল কাছাড়ি () লোকরা অসমীয়া জাতির অন্যতম অঙ্গ৷ মঙ্গোলীয় উপজাতি থেকে উদ্ভব হওয়া এই সম্প্রদায়টির সাংস্কৃতিক জীবন অসমীয়া জাতীয় সাংস্কৃতিক জীবনের সঙ্গে ওতপ্রোত ভাবে জড়িয়ে আছে৷ উত্তর-পূর্ব ভারতে মঙ্গোলীয়রা কোন সময়ে প্রবেশ করেছিলেন সঠিকভাবে বলা কঠিন৷ আনুমানিক খৃ:পূ: ১০০০ বছরের পূর্বে তাঁরা এই অঞ্চলে প্রবেশ করেছিলেন৷ কিরাত জন-কৃতি, লেখক: ড° সুনীতি কুমার চট্টোপাধ্যায়, পৃষ্ঠা নং ২৬  রেভারেণ্ড সিডনী এণ্ডল বোড়োগোষ্ঠীর লোককে দুটি ভাগে ভাগ করেছেন, সেইদুটি  হচ্ছে:-  উত্তর গোষ্ঠী এবং  দক্ষিণ গোষ্ঠী৷   উত্তর গোষ্ঠী - বোড়ো, রাভা, মেচ, ধিমাল, কোঁচ, ছলনিমীয়া, মহলীয়া, ফুলগরীয়া, শরণীয়া  দক্ষিণ গোষ্ঠী - ডিমাসা, হোজাই, লালুং, গারো, হাজং, পার্বত্য তিপ্ রা ইত্যাদি ৷  ড° ভুবনমোহন দাস এই বিভাব্যক্তিকে আসামে প্রব্রজন অনুসারে দুটি ভাগে ভাগ করেছেন -  পশ্চিম গোষ্ঠী এবং  পূ্ব গোষ্ঠী৷ এই পূর্ব গোষ্ঠীতেই ঠেঙ্গাল কাছাড়িকে ড° দাস অন্তর্ভুক্ত করেছেন৷  center  center  'ঠেঙ্গালদের উত্পত্তি ইতিহাসবিদ এবং পণ্ডিতদের মতে ব্রহ্মপুত্র উপত্যকায় পর্বতের দাঁতি-কাষরীয়া স্থানে প্রথমে বাস করা মঙ্গোলীয় বা কিরাতরাই একসময় কাছাড়ি নাম পায় এবং 'কাছাড়ি' নামকরণ আসামের হিন্দু ওচর-চুবুরীয়াদের সৃষ্টি৷  হেমকোষ অভিধান ' ঠেঙ্গাল 'দের বিষয়ে আসামের একজাতি আদিবাসী কাছাড়ি বলে উল্লেখ করেছে ৷  কিম্বদন্তিমতে, রাজা কাছাড়ি সাহসী এবং যুদ্ধ বিদ্যায় পাকৈতদের যুদ্ধের জন্য সৈনিক হিসাবে রেখেছিলেন এবং যুদ্ধের জন্য তাঁদের ঠেঙা (Pantloon) পিন্ধে দিয়েছিল৷ সেই ঠেঙা পিন্ধার জন্যই তাঁদের ঠেঙাল বলে ডাকা হয়েছিল৷ সময়ের সাথে সাথে সেই ঠেঙা পিন্ধা কাছাড়িরাই ঠেঙাল সম্প্রদায়ে পরিণত হয়৷  বর্তমান ঠেঙাল কাছাড়িরা যোরহাট, গোলাঘাট, শিবসাগর, ডিব্রুগড়, লক্ষীমপুর, দরং, শোণিতপুর, কার্বি আংলং ইত্যাদি জেলায় এবং ডিমাপুরে সমাকীর্ণ হয়ে আছে৷আসামের ঠেঙ্গাল কাছাড়ির ইতিবৃত্ত, লেখক:-  ৺ নন্দ বরা  তথ্যসূত্র  বহিঃসংযোগ  বিষয়শ্রেণী:আসামের উপজাতি বিষয়শ্রেণী:কাছাড়ি জনগোষ্ঠী বিষয়শ্রেণী:আসামের সামাজিক গোষ্ঠী বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:দক্ষিণ এশীয় জনগোষ্ঠী
পাপুয়া নিউগিনি ক্রিকেট দল তিনটি একদিনের আন্তর্জাতিক খেলার জন্য হংকং সফর করে, যা নভেম্বর ২০১৬-এ অনুষ্ঠিত হয়।  দলীয় সদস্য  বাবর হায়াত (অধিঃ)  আইজাজ খান (সহঃ অধিঃ)  অংশুমান রথ  জেমস অ্যাটকিনসন (উইঃ)  ক্রিস্টোফার কার্টার  কাইল ক্রিস্টি  এহসান খান  নাদিম আহমেদ  নিজাকাত খান  কিঞ্চিৎ শাহ  শহীদ ওয়াসিফ  তানভীর আহমেদ  তানভীর আফজাল  ওয়াকাস খান আসাদ ভালা (অধিঃ)  ডোগোডো বাউ  সেসে বাউ  মহুরু দাই  উইলি গাভেরা  হিরি হিরি  আলেই নাও  ভানি মোরিয়া  নোসাইনা পোকানা  জন রেভা  লেগা সিয়াকা  চাদ সপার  টনি উরা  নরম্যান ভানুয়া  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  বিষয়শ্রেণী:২০১৬-এ পাপুয়া নিউগিনীয় ক্রিকেট বিষয়শ্রেণী:২০১৬-এ হংকংয়ের ক্রিকেট বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা বিষয়শ্রেণী:আন্তর্জাতিক ক্রিকেটে হংকং সফর বিষয়শ্রেণী:পাপুয়া নিউগিনি ক্রিকেট দলের হংকং সফর
আল কাউত মল হল ফাহাহিল (আহমাদি প্রশাসনিক অঞ্চল), কুয়েতের একটি বিপণিবিতান, যা ১০ ফেব্রুয়ারি ২০০৫ সালে খোলা হয়েছিল।  এতে ফোয়ারা রয়েছে, যার সৌন্দর্য রাতে উপভোগ করা যায়।  এটি কুয়েতের বৃহত্তম বিপণিবিতানগুলির মধ্যে একটি।  এতে অনেক আঞ্চলিক ও আন্তর্জাতিক মার্কা এবং একটি ঐতিহ্যবাহী বাজার রয়েছে।    তথ্যসূত্র   বিষয়শ্রেণী:২০০৫-এ প্রতিষ্ঠিত বিপণিবিতান বিষয়শ্রেণী:২০০৫-এ কুয়েতে প্রতিষ্ঠিত বিষয়শ্রেণী:কুয়েতের বিপণিবিতান বিষয়শ্রেণী:কুয়েতের দর্শনীয় স্থান
থাম্ব|ইউরেনিয়াম যেসব মৌল পর্যায় সারণীতে ইউরেনিয়ামের পরে অবস্থিত অর্থাৎ যাদের পারমাণবিক সংখ্যা ৯২ এর অধিক তাদেরকে ইউরেনিয়ামোত্তর মৌল বলা হয়। সর্বশেষ ১০ নভেম্বর ২০১৬ তারিখে ১১৮ নং মৌলের নামকরণ সম্পন্ন করা হয়েছে। এতে করে ৭টি পর্যায় সম্পূর্ণতা লাভ করেছে।   ইউরেনিয়ামোত্তর মৌলের তালিকা    নেপচুনিয়াম - Np (৯৩)  প্লুটোনিয়াম - Pu (৯৪)  অ্যামেরিসিয়াম - Am (৯৫)  কুরিয়াম - Cm (৯৬)  বার্কেলিয়াম - (৯৭)  ক্যালিফোর্নিয়াম - Bk (৯৮)  আইনস্টাইনিয়াম - Es (৯৯)  ফার্মিয়াম - Fm (১০০)  মেন্ডেলিভিয়াম - Md (১০১) - Unu  নোবেলিয়াম - No (১০২) - Unb  লরেনসিয়াম - Lr (১০৩) - Unt  রাদারফোর্ডিয়াম - Rf (১০৪) - Unq  ডুবনিয়াম - Db (১০৫) - Unp  সিবোর্গিয়াম - Sg (১০৬) - Unh  বোহরিয়াম - Bh (১০৭) - Uns  হাসিয়াম - Hs (১০৮) - Uno  মিটনেরিয়াম - Mt (১০৯) - Une  ডার্মস্টেডিয়াম - Ds (১১০) - Uun  রন্টজেনিয়াম - Rg (১১১) - Uuu  কোপার্নিসিয়াম - Cn (১১২) - Uub  নিহোনিয়াম - Nh (১১৩) - Uut  ফ্লেরোভিয়াম - Fl (১১৪) - Uuq  মস্কোভিয়াম - Mc (১১৫) - Uup  লিভারমোরিয়াম - Lv (১১৬) - Uuh  টেনেসিন - Ts (১১৭) - Uus  ওগানেসন - Og (১১৮) - Uuo  এদের মধ্যে ১১টি মৌল অর্থাৎ নেপচুনিয়াম থেকে লরেনসিয়াম পর্যন্ত মৌলগুলো অ্যাক্টিনাইড সিরিজের অন্তর্ভুক্ত। অন্য মৌলগুলো যাদের পারমাণবিক সংখ্যা ১০৩ এর অধিক তাদেরকে ট্রান্সঅ্যাক্টিনাইড মৌল বলা হয়। সকল ইউরেনামোত্তর মৌলসমূহ অস্থিতিশীল এবং তেজস্ক্রিয়তার কারণে ক্ষয়শীল। এদের অর্ধায়ু লক্ষ লক্ষ বছর থেকে শুরু করে কয়েক সেকেন্ড পর্যন্ত হতে পারে।  এই মৌল সমূহের মধ্য কেবল দুটি প্রকৃতিতে পাওয়া যায়। এ দুটি হল নেপচুনিয়াম এবং প্লুটোনিয়াম। বাকিগুলো নিউক্লিয় বিক্রিয়ার মাধ্যমে তৈরি করা হয়েছে। এই মৌলগুলো নিয়ে গবেষণার ফলে মৌলের অনেক গাঠনিক বৈশিষ্ট্য আবিষ্কার করা সম্ভব হয়েছে এবং পরবর্তী মৌল সম্বন্ধে ভবিষ্যদ্বাণী করা সম্ভব হয়েছে। এতে ধারণা করা হচ্ছে যে সর্বোচ্চ পারমাণবিক সংখ্যাবিশিষ্ট মৌলটির পারমিনবিক সংখ্যা ১৭০ থেকে ২১০ এর মধ্যে হবে।   উৎস   IUPAC upgrades  উচ্চ মাধ্যমিক রসায়ন প্রথম পত্র - প্রফেসর মো. মহির উদ্দিন, লায়লা মুসতারিন, ড. তানভীর মুসলিম, হাছিনা বেগম।  ব্রিটানিকা বিশ্বকোষ (Encyclopedia Britannica)   আরও দেখুন   পর্যায় সারণী  ইউরেনিয়াম  ট্রান্সঅ্যাক্টিনাইড  অ্যাক্টিনাইড শ্রেণী  ইউপ্যাক   তথ্যসূত্র   বিষয়শ্রেণী:মৌলিক পদার্থ বিষয়শ্রেণী:নিউক্লীয় পদার্থবিজ্ঞান বিষয়শ্রেণী:মৌলিক পদার্থের দল
গংগাচড়া মহিলা ডিগ্রী কলেজ রংপুর জেলার গংগাচড়া উপজেলার একটি ডিগ্রী মহাবিদ্যালয়। কলেজটি উপজেলার একমাত্র নারী শিক্ষার উচ্চ বিদ্যাপিঠ।   ইতিহাস গংগাচড়া উপজেলার নারী শিক্ষার একমাত্র ডিগ্রী কলেজ ‘গংগাচড়া মহিলা ডিগ্রী কলেজ’। এলাকার ২৫ জন ব্যক্তি নারী শিক্ষার উচ্চতর ক্ষেত্রে ঘাটতি কমাতে ১৯৯৭ সালে  প্রথমে ইন্টারমেডিয়েট পর্যন্ত চালু করে। বিজ্ঞান ও মানবিক শাখায় ছাত্রী ভর্তি হয়। প্রথম ৮-৯-১৯৯৮ সালে নিবন্ধ পায়। বর্তমানে বিজ্ঞান, মানবিক ও কমার্স  বিষয়ে  ইন্টার ও ডিগ্রীতে পাঠদান করা হয়। প্রথমে বাঁশ, টিন দিয়ে তৈরী ঘরে কার্যক্রম শুরু হয়। প্রায় ২ একর জমির উপর রয়েছে চারতলা একাডেমিক ভবনসহ চারটি ভবন। এ মহাবিদ্যালয়টি স্থাপনে যারা অবদান রেখেছেন তাদের মধ্যে মজিবর রহমান প্রামাণিক , আবুল হসেন ফটিক, হাজী রফিকুল ইসলাম, মোঃ রুহুল  আমিন, আব্দুল হাকিম, ক্ষিতিশ চন্দ্র প্রমুখের উদ্যগে এই কলেজ প্রতিষ্ঠিত হয়। কলেজের প্রতিষ্ঠাতা অধ্যক্ষ ছিলেন আনিসুর রহমান। কলেজটি গংগাচড়া উপজেলা বাজারের উত্তর পারশ্বে অবস্থিত। কলেজটি এমপিও ভুক্ত। এমপিও কোড নং-৯১০২০৩৩১০২। কলেজ কোড-৩২৪০।  প্রশাসনিক ইউনিট  সুযোগ্য গভর্ণিবডি ও  একজন অধ্যক্ষের পরিচালনায় বিদ্যালয়টি পরিচালিত হচ্ছে।  ফলাফল ২০১৩ সালের এইচএসসি পাবলিক পরীক্ষায় ৮১% এবং ২০১১ সালে ৫৮% ছাত্রী পাশ করে।  পোশাক সাদা পায়জামা, সাদা কামিজ, সাদা ওড়না ও সাদা জুতা। প্রতিষ্ঠানের আইডি কার্ড সাথে থাকা আবশ্যক।  অন্যান্য এখানে রয়েছে বিজ্ঞান শিক্ষার্থর  জন্য ল্যাবরেটরি, কম্পিউটার ল্যাব, বিশাল খেলাধুলার মাঠ। ছাত্রীদের পরিবহনের জন্য রয়েছে একটি বাস।  তথ্যসূত্র  বিষয়শ্রেণী:রংপুর জেলার মহাবিদ্যালয় বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৭-এ বাংলাদেশে প্রতিষ্ঠিত
Justincheng12345-bot   --Justincheng12345 (আলাপ) ১০:০৩, ১১ ডিসেম্বর ২০১২ (ইউটিসি)  Go ahead with test edits please. 50 test edits with a rate of 3 edits per minute (at most). You are permitted to edit in article and category namespaces only. — তানভির • আলাপ • ০৪:০১, ২৫ জানুয়ারি ২০১৩ (ইউটিসি)  . As Wikidata is functional, we no longer need your services here. Thank you! — তানভির • আলাপ • ১২:৪৩, ১৫ জানুয়ারি ২০১৪ (ইউটিসি)   আলোচনা
প্রদ্যোত () বা পজ্জোত (), যিনি চণ্ডপ্রদ্যোত মহাসেন নামেও পরিচিত ছিলেন, প্রদ্যোত রাজবংশের প্রতিষ্ঠাতা রাজা হিসেবে অবন্তী শাসন করেন।   রাজত্ব  প্রদ্যোত গৌতম বুদ্ধের সমসাময়িক নৃপতি ছিলেন। তিনি বৎসরাজ উদয়নকে পরাজিত করেন, কিন্তু পরে উদয়ন প্রদ্যোতের কন্যা বাসবদত্তাকে বিবাহ করেন। মগধের হর্য্যঙ্ক রাজবংশীয় রাজা অজাতশত্রু প্রদ্যোতের আক্রমণ থেকে তার রাজধানী রাজগৃহকে রক্ষা করার জন্য প্রতিরক্ষা ব্যবস্থা গড়ে তোলেন। তিনি তক্ষশিলার রাজা পুষ্করসারিনির সঙ্গেও যুদ্ধে লিপ্ত হন।Raychaudhuri, H.C. (1972) Political History of Ancient India, Calcutta: University of Calcutta   বৌদ্ধ ধর্মের পৃষ্ঠপোষকতা  ব্রাহ্মণ্য ধর্মের পৃষ্ঠপোষক প্রদ্যোত তার রাজপুরোহিত ও গৌতম বুদ্ধের শিষ্য মহাকচ্চায়নের প্রভাবে বৌদ্ধ ধর্মে আকৃষ্ট হন। মহাকচ্চায়নের উপদেশে তিনি যাগযজ্ঞ ও বলিদান ত্যাগ করে নৈতিক উৎকর্ষ সাধনে মনোনিবেশ করেন। তিনি গৌতম বুদ্ধকে অবন্তী রাজ্যে ধর্মপরচারের আমন্ত্রণ জানান। তার নির্দেশে মহাকচ্চায়ন বহু মানুষকে বৌদ্ধ ধর্মে দীক্ষিত করেন। প্রদ্যোত তার রাজ্যের কুবরঘর, পপাত পব্বত এবং মক্করকট নামক স্থানে বেশ কয়েকটি বৌদ্ধবিহার ও স্তূপ স্থাপন করেন।হালদার, মণিকুন্তলা (১৯৯৬) বৌদ্ধধর্মের ইতিহাস, প্রকাশক মহাবোধি বুক এজেন্সী, ৪এ, বঙ্কিম চ্যাটার্জী ষ্ট্রীট, কলিকাতা-৭৩, ISBN ৯৭৮-৯৩-৮০৩৩৬-৩৩-৬   তথ্যসূত্র   বিষয়শ্রেণী:প্রদ্যোত রাজবংশ বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় রাজশাসক
স্টাফড কুইন্স () হলো এমন একটি খাবার যেখানে কুইন্সের (নাসপাতি জাতীয় একটি শক্ত ফল) ভেতরে মাংস (ভেড়ার মাংস) ও ভাত ভরা হয়। এর উপকরণগুলোর মধ্যে রয়েছে কিমা করা মাংস, ভাত, কুইন্স, আঙ্গুরের গুড়, ধনে, লবণ এবং গরম পানি।  ২০১৭ সালে, আজারবাইজানে ডোলমা তৈরি করার প্রথাকে ইউনেস্কোর অমূর্ত সাংস্কৃতিক ঐতিহ্য তালিকায় অন্তর্ভুক্ত করা হয়।ডোলমা তৈরির এবং ভাগাভাগি করার ঐতিহ্য, সাংস্কৃতিক পরিচয়ের একটি চিহ্ন । ইউনেস্কো অমৌলিক সাংস্কৃতিক ঐতিহ্য।   আরও দেখুন    স্টাফড খাবারের তালিকা  আজারবাইজানি রন্ধনশৈলী  তুর্কি রন্ধনশৈলী  ভেড়ার পদের তালিকা   তথ্যসূত্র   বিষয়শ্রেণী:আজারবাইজানি রন্ধনশৈলী বিষয়শ্রেণী:বলকান রন্ধনশৈলী বিষয়শ্রেণী:তুর্কি ডোলমাস এবং সারমাস বিষয়শ্রেণী:খাদ্য
তাকমিলাতু ফাতহুল মুলহিম বিশারহি সহীহিল ইমাম মুসলিম () মুহাম্মদ তাকি উসমানির আরবি ভাষায় রচিত সহীহ মুসলিমের একটি ব্যাখ্যাগ্রন্থ। এটি মূলত শাব্বির আহমদ উসমানির রচিত ফাতহুল মুলহিমের সম্পূরক গ্রন্থ। শাব্বির আহমদ উসমানি মৃত্যুর আগ পর্যন্ত ফাতহুল মুলহিমের ৩ খণ্ড রচনা করতে পেরেছিলেন। তার এই অসমাপ্ত কাজকে এগিয়ে নিতে পিতা মুহাম্মদ শফি উসমানির নির্দেশে মুহাম্মদ তাকি উসমানি ১৯৭৬ সালে গ্রন্থটি রচনায় হাত দেন। প্রায় ১৮ বছর পর ১৯৯৪ সালে গ্রন্থটি রচনার কাজ সমাপ্ত হয়। এটি তাকি উসমানির সর্বশ্রেষ্ঠ রচনা। ৬ খণ্ডে সমাপ্ত এই গ্রন্থে ফিকহ, বিচার, রাজনীতি, অর্থনীতি ও সমাজনীতি সহ প্রয়োজনীয় আলোচনা রয়েছে।   বর্ণনা  এই ব্যাখ্যাগ্রন্থে মূল হাদিসের নাম্বার সহ মতন উল্লেখ করা হয়েছে, হাদিস বর্ণনাকারীর নামের উচ্চারণ বিশুদ্ধ করা ও তাদের জীবনী লিপিবদ্ধ করা হয়েছে, ইসলামি বিধি-বিধানের হিকমত ও রহস্য এবং অন্যান্য ধর্ম ও মতবাদের সাথে তুলনামূলক বিশ্লেষণ করা হয়েছে, প্রত্যেক হাদিসের ব্যাখ্যা ও হাদিসের অধীনে আলোচিত মাসআলা বর্ণনা করা হয়েছে, ফকিহগণের মতামত ও দলিল-প্রমাণ উল্লেখ করা হয়েছে। এই গ্রন্থে লেখক ইসলামের সর্বজনস্বীকৃত ও স্বতঃসিদ্ধ বিষয় নিয়ে পশ্চিমাদের বিভিন্ন আপত্তির জবাব প্রদান করেছেন। যেমন: ইসলামে দাসপ্রথা, তালাকের বৈধতা, ব্যক্তি মালিকানা, ব্যাংকিং ইত্যাদি। পিতার নির্দেশে ১৯৭৬ সালের ২৫ মে তিনি গ্রন্থটি রচনায় হাত দেন। ১৯৯৪ সালের ৪ আগস্ট গ্রন্থটি রচনার কাজ সমাপ্ত হয়। গ্রন্থটির ৪টি সংস্করণ বের হয়েছে। ২টি দারুল উলুম করাচি থেকে, ১টি দারুল কলম দামেস্ক থেকে ও অন্যটি লেবানন থেকে। ৬ খণ্ড বিশিষ্ট এই গ্রন্থের প্রথম খণ্ড ৬৯২ পৃষ্ঠার, দ্বিতীয় খণ্ডে ৬৪৪ পৃষ্ঠা, তৃতীয় খণ্ডে ৬৭১ পৃষ্ঠা, চতুর্থ খণ্ডে ৬০৭ পৃষ্ঠা, পঞ্চম খণ্ডে ৬৩৫ পৃষ্ঠা এবং শেষ খণ্ডে আছে ৬০৪ পৃষ্ঠা।   মূল্যায়ন  মিশরীয় ইসলামি চিন্তাবিদ ইউসূফ আল-কারযাভী বলেন,   তিউনিসিয়ার প্রধান মুফতি মুহাম্মদ মুখতার সুলামী বলেন,   আরও দেখুন   মুহাম্মদ তাকি উসমানির গ্রন্থপঞ্জি   তথ্যসূত্র   উদ্ধৃতি    গ্রন্থপঞ্জি                    বহিঃসংযোগ   ফাতহুল মুলহিম–এর পূর্ণ সংস্করণ  বিষয়শ্রেণী:ইসলাম বিষয়ক বই বিষয়শ্রেণী:ইসলামি সাহিত্য বিষয়শ্রেণী:আরবি ভাষার বই বিষয়শ্রেণী:দেওবন্দি সাহিত্য বিষয়শ্রেণী:তাকি উসমানির বই বিষয়শ্রেণী:সুন্নি সাহিত্য বিষয়শ্রেণী:হাদিস বিষয়শ্রেণী:সহীহ মুসলিমের ব্যাখ্যা বিষয়শ্রেণী:১৯৯৪-এর বই
মোহাম্মদ জয়নাল আবেদীন (জন্ম: ১৯৭৪) একজন বাংলাদেশী যন্ত্রকৌশলী। তিনি ঢাকা প্রকৌশল ও প্রযুক্তি বিশ্ববিদ্যালয়ের (ডুয়েট) যন্ত্রকৌশল বিভাগে অধ্যাপক এবং ওই বিশ্ববিদ্যালয়ের বর্তমান উপাচার্য।   প্রাথমিক জীবন ও শিক্ষা  জয়নাল আবেদীন কক্সবাজার জেলার কুতুবদিয়া উপজেলায় ১৯৭৪ সালে জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয়ের যন্ত্রকৌশল বিভাগ থেকে ১৯৯৮ সালে স্নাতক (ইঞ্জিনিয়ারিং) এবং ২০০৪ সালে স্নাতকোত্তর ডিগ্রি লাভ করেন। ২০১০ সালে তিনি জাপানের নাগোয়া ইনস্টিটিউট অব টেকনোলজি থেকে থার্মো-ফ্লুইড মেকানিক্স বিষয়ে পিএইচডি ডিগ্রি অর্জন করেন। এছাড়াও, তিনি দক্ষিণ কোরিয়ার ইয়েনছেই ইউনিভার্সিটিতে ২০১৫ সালে এবং ইনছিয়ন ন্যাশনাল ইউনিভার্সিটিতে ২০১৬ সালে পোস্ট-ডক্টরাল গবেষণা সম্পন্ন করেন।   কর্মজীবন  মোহাম্মদ জয়নাল আবেদীন ১৯৯৯ সালে ঢাকা প্রকৌশল ও প্রযুক্তি বিশ্ববিদ্যালয়ের (ডুয়েট) যন্ত্রকৌশল বিভাগে প্রভাষক হিসেবে শিক্ষকতা জীবন শুরু করেন। এর পরবর্তী সময়ে, ২০০৪ সালে তিনি একই বিভাগের সহকারী অধ্যাপক, ২০১১ সালে সহযোগী অধ্যাপক এবং ২০১৩ সালে অধ্যাপক পদে উন্নীত হন। তিনি থার্মাল ইঞ্জিনিয়ারিং, ফ্লুইড মেকানিক্স ও এনার্জি এবং রেফ্রিজারেশন ও এয়ার কন্ডিশনিং ইঞ্জিনিয়ারিংয়ে বিশেষজ্ঞ। দেশীয় ও আন্তর্জাতিক জার্নালে তার অর্ধশতাধিক গবেষণা প্রবন্ধ প্রকাশিত হয়েছে। অধ্যাপনা ও গবেষণার পাশাপাশি তিনি ডুয়েটের সিন্ডিকেট সদস্য, যন্ত্রকৌশল অনুষদের ডিন, বিভাগীয় প্রধান এবং কনসালটেন্সি রিসার্চ অ্যান্ড টেস্টিং সার্ভিস (সিআরটিএস)-এর পরিচালকসহ জাতীয় ও আন্তর্জাতিক পর্যায়ে বিভিন্ন প্রকল্পে কারিগরি বিশেষজ্ঞ ও পরামর্শক হিসেবে দায়িত্ব পালন করেছেন। ২০২৪ সালের ২১ অক্টোবর তিনি ঢাকা প্রকৌশল ও প্রযুক্তি বিশ্ববিদ্যালয়ের সপ্তম উপাচার্য হিসেবে নিয়োগ লাভ করেন এবং একইদিন আনুষ্ঠানিকভাবে দায়িত্ব গ্রহণ করেন।   তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:কক্সবাজার জেলার ব্যক্তি বিষয়শ্রেণী:বাংলাদেশী যন্ত্র প্রকৌশলী বিষয়শ্রেণী:ঢাকা প্রকৌশল ও প্রযুক্তি বিশ্ববিদ্যালয়ের উপাচার্য বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
শাকিল আহমেদ (জন্ম: ২৩ এপ্রিল ১৯৯৪) হলেন একজন বাংলাদেশী পেশাদার ফুটবলার। বাংলাদেশ প্রিমিয়ার লিগে তিনি শেখ জামালের হয়ে খেলেন।   ক্লাব কর্মজীবন  ২০২১ সালের ২১ আগস্ট, শাকিল এবং তার সতীর্থ ফয়সাল আহমেদ ২০২০-২১ বাংলাদেশ প্রিমিয়ার লিগের ম্যাচে ব্রাদার্স ইউনিয়নের সমর্থক এবং বলবয়দের শারীরিকভাবে আক্রমণ করেন। ২৭ আগস্ট বাংলাদেশ ফুটবল ফেডারেশন শাকিল ও ফয়সালকে এক ম্যাচের জন্য নিষিদ্ধ করে এবং সেইসাথে শেখ জামালকে এক লাখ টাকা জরিমানা করে।   আন্তর্জাতিক কর্মজীবন  ২০১৬ সালের ১৮ মার্চ, সংযুক্ত আরব আমিরাতের বিপক্ষে খেলার মাধ্যমে আন্তর্জাতিক অভিষেক ঘটে শাকিলের।  শাকিল ২০১৮ ফিফা বিশ্বকাপ বাছাইপর্বে খেলার জন্য বাংলাদেশ জাতীয় ফুটবল দলে ডাক পান। ২০১৬ সালের ২৪ মার্চ, তিনি জর্ডানের বিপক্ষে বাছাইপর্বে তার একমাত্র ম্যাচ খেলেন।  তথ্যসূত্র  বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশী পুরুষ ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:রহমতগঞ্জ এমএফএস-এর ফুটবলার বিষয়শ্রেণী:সাইফ স্পোর্টিং ক্লাবের ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকার ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
আভাসবাদ () শব্দ শব্দটি থেকে উদ্ভূত শব্দ যার অর্থ নিছক বা ভুল চেহারা, প্রতিফলন, চেহারা, আলো, যুক্তির আভাস, উদ্দেশ্য। হিন্দু দর্শনে শব্দটি আবির্ভাবের তত্ত্বকে বোঝায়, শৈব ও অদ্বৈত বেদান্ত দর্শন উভয়ই, যদিও ভিন্ন অর্থের সাথে।   বিষয়বস্তু  শৈবরা সৃষ্টিকে ব্যাখ্যা করার জন্য স্রষ্টা-ধারক-ধ্বংসকারী শিবের মহেশ্বরায় (ইচ্ছার সার্বভৌমত্ব) উপর নির্ভর করে। জ্ঞানদিকর দুটি তত্ত্ব নিয়ে কাজ করেন- ক) স্বতন্ত্র্যবাদ এবং খ) আভাসবাদ শিবের স্বেচ্ছাশক্তি ব্যাখ্যা করতে। সমগ্র সৃষ্টি বা প্রকাশ ভগবানের ক্রিয়া শক্তির ফল যা তিনটি আইনের ক্রিয়াকলাপের কারণে নির্মান শক্তি (উপাদান শক্তি) হয়ে ওঠে - বিভাজনের আইন, উপলব্ধির আইন এবং কার্যকারণের আইন। স্বতন্ত্র্যবাদ বা সর্বজনীন স্বেচ্ছাসেবকতা হল প্রত্যবিজ্ঞা পদ্ধতির প্রধান মতবাদ; এটি স্ব-নির্ভরতা বা প্রভুর ইচ্ছার সার্বভৌমত্বের মতবাদ যা বিশ্বের প্রক্রিয়াকে প্রেরণা দেয়। এটি প্রকৃতিতে সৃজনশীল শক্তি এবং প্রভাবের গুণন ব্যাখ্যা করে। এই তত্ত্বটি আরম্ভবাদ (বাস্তববাদী সৃষ্টির তত্ত্ব), পরিণামবাদ (রূপান্তরের তত্ত্ব) এবং বিবর্তবাদ (প্রকাশের তত্ত্ব) প্রতিস্থাপন করেছে। অভিসবাদ হল প্রত্যবিজ্ঞার প্রকাশের তত্ত্ব, যা উৎপলাচার্য দ্বারা উত্থাপিত এবং অভিনবগুপ্তকে প্রভাবিত করেছিল, যা অদ্বৈতবাদকে ব্যাখ্যা করে এবং বিশ্ব বস্তুকে প্রকাশ বা আভাস হিসাবে ধরে রাখে এবং এই দৃষ্টিভঙ্গি যে এটি শিবের স্বভাব, পরম কারণ (পরম শিব), প্রকাশ করার জন্য নিজেই ভিতরমহাবিশ্বের বিভিন্ন রূপ, যে সমগ্র মহাবিশ্ব শিবের আভাস। এটি সত্যকে স্বীকৃতি দেয় যে চেহারা বা বিশ্বের প্রক্রিয়া হিসাবে চেহারাটি বাস্তব, চেহারাটি শিবের উপর আধিপত্য নয় যা সক্রিয়ভাবে সৃষ্টির মুক্ত স্বতঃস্ফূর্ত ক্রিয়ায় জড়িত। প্রকৃতি হল শিবের স্বাধীন ইচ্ছার অভিক্ষেপ।  অদ্বৈত বেদান্ত সংস্করণে, আভাসবাদ, সুরেশ্বর দ্বারা সমর্থন করা চেহারার তত্ত্ব, মনে করে যে ব্যক্তি আত্মা নিছক মায়াময় চেহারা - অভিক্ষেপ - ব্রহ্ম-বুদ্ধির। শঙ্কর দ্বারা সমর্থন করা এই দর্শনের চিন্তাধারা অনুসারে, চেতনার স্তরে জীব ও ঈশ্বরকে শুধুমাত্র এক নিরপেক্ষ ব্রহ্মর প্রতিফলন বা প্রকাশ হিসাবে বিবেচনা করা হয়; কারণ তারা ব্রহ্মের সাথে অভিন্ন তাদের নিজস্ব কোন আলাদা পরিচয় নেই। সুরেশ্বর বজায় রেখেছেন যে জীবগুলি ব্রহ্মের মতোই বাস্তব, তারা অবিদ্যার মধ্যে এবং মাধ্যমে প্রাথমিক আবির্ভাব, যখন জগতের বস্তুগুলি অবাস্তব, তারা গৌণ চেহারা, প্রাথমিক আবির্ভাবের নিছক প্রতিফলন। এইভাবে অবিদ্যায় প্রদর্শিত বাস্তবতাই অভূতপূর্ব বা অভিজ্ঞতামূলক সত্ত্বার মাধ্যমে পরবর্তী সমস্ত বাহ্যিক আবির্ভাবের কারণ, যা বিভ্রম হিসাবে স্বীকৃত। শঙ্কর এই মত পোষণ করেন যে অবিদ্যা বা মায়া, আধিভৌতিক অজ্ঞতা, অ-আত্ম (অনাত্মান) এর উপর স্ব-অধিকারের প্রকৃতি, বাস্তবের উপর বাস্তব এবং তদ্বিপরীত, খালি শূন্যের উপর আধিপত্য হতে পারে না। মহাবিশ্বের সৃষ্টি স্ব-সৃষ্টি ছাড়া আর কিছুই নয় (ব্রহ্মসূত্র ১.৪.২৬); ব্রহ্ম আপাতদৃষ্টিতে নিজেকে সব কিছুতে রূপান্তরিত করে সব কিছু সৃষ্টি করেন। প্রতিবিম্ববাদ, প্রতিফলনের তত্ত্ব, আভাসবাদ থেকে উদ্ভূত হয়েছে। পদমপদে এই সত্যের ভিত্তি ছিল যে সচেতনতা মূলের মতই তৎ ত্বং অসিতে যে মহাবাক্যে ব্রহ্মের সাথে অনিদংস (শুদ্ধ সচেতনতা) এর পরিচয় রয়েছে।   তথ্যসূত্র   বিষয়শ্রেণী:হিন্দু দার্শনিক ধারণা বিষয়শ্রেণী:অদ্বৈত বেদান্ত বিষয়শ্রেণী:শৈবধর্ম